ברק MX

ברק MX היא מערכת הגנה אקטיבית והגנה אווירית ישראלית רב-משימתית של טילי ים-אוויר וקרקע-אוויר, שפותחה על בסיס טיל הברק, ומיועדת להגנה מפני מטוסים, מסוקים, כלי טיס בלתי מאוישים, טילים נגד ספינות, טילי שיוט ועוד. ייעודה המקורי של המערכת הוא להגן על כלי שיט ומתקנים אסטרטגיים ימיים. 
המנוע הרקטי של הטיל מיוצר במפעל "גבעון" (בעבר של תעש ומנובמבר 2018 של "תומר"). בניגוד למערכת ברק 8, שמפותחת ומיוצרת בשיתוף פעולה של התעשייה האווירית עם רפאל - מערכות לחימה מתקדמות ותעשיית DRDO ההודית, ברק MX היא פיתוח בלעדי של התעשייה האווירית לישראל על בסיס טילי הברק 1.

מאפיינים ואופן פעולה
ברק MX היא מערכת מודולורית שכוללת מרכז בקרת אש, מגוון סוגים של מכ"מים וכן 3 סוגי מיירטים. את רכיבי המערכת ניתן להתאים לפי דרישות הלקוח, ולהתקין על פלטפורמות שונות, יבשתיות וימיות, בהן אוניות מלחמה כגון ספינת טילים, קורבטה או משחתת.

המערכת כוללת 3 דגמים של טילים מיירטים:
 MRAD – מיירט לטווח קצר ובינוני של 35 ק"מ
 LRAD – מיירט לטווח בינוני וארוך של 70 ק"מ
 ER – מיירט לטווח מוגדל של 150 ק"מ ורום טיסה של

פיתוח וניסויים 

ב-22 במרץ 2021 דווח על השלמת סדרת ניסויים מוצלחת של גרסת ברק ER, המסוגל ליירט איומים בטווח של 150 ק"מ.

ב-30 בנובמבר 2022 נערך ניסוי מוצלח בשיגור טיל LRAD מספינת סער 6 של חיל הים הישראלי, שיירט טיל מטרה שדימה טיל שיוט.

משתמשים

 : מותקנת על ספינות הסער 6 של חיל הים הישראלי, ושמה בצה"ל "ברק מגן".
 : הזמינה את המערכת ב-2022.
 : הזמינה את המערכת ב-2023 בעסקה ששווייה 131 מיליון דולר.

ראו גם
 מערכות קשורות מסדרת ה"ברק":
 ברק 8 - המערכת המקבילה שמיוצרת בשיתוף פעולה עם רפאל - מערכות לחימה מתקדמות ו-DRDO מהודו
 ברק 1 - המערכת שעליה מבוססת מערכת הברק MX, תוצרת התעשייה האווירית, בשירות צה"ל
 מערכות הגנה אווירית נוספות:
 SPYDER - מערכת הגנה אווירית תוצרת רפאל והתעשייה האווירית.
 קלע דוד - מערכת ישראלית ליירוט רקטות וטילים לטווח בינוני-ארוך.
 פטריוט - מערכת נשק אמריקאית נגד מטוסים וטילים בליסטיים. נמצאת גם בשירות צה"ל.
 כיפת ברזל - מערכת ישראלית ליירוט רקטות וטילים לטווח קצר ובינוני. נמצאת בשירות צה"ל, כולל על ספינות הסער 6.

קישורים חיצוניים

  באתר הרשמי של התעשייה האווירית לישראל:
 ברק MX
 ברק MRAD
 ברק LRAD
 ברק ER

הערות שוליים

טילי קרקע-אוויר ישראליים
הגנה נגד טילים
התעשייה האווירית לישראל: טילים
רפאל: טילים
חיל הים הישראלי: אמצעי לחימה